CELEX: 62014CN0145
Language: el
Date: 2014-03-27 00:00:00
Title: Υπόθεση C-145/14: Προσφυγή της 27ης Μαρτίου 2014 — Ευρωπαϊκή Επιτροπή κατά Δημοκρατίας της Βουλγαρίας

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/19
            
         Προσφυγή της 27ης Μαρτίου 2014 — Ευρωπαϊκή Επιτροπή κατά Δημοκρατίας της Βουλγαρίας
   (Υπόθεση C-145/14)
   2014/C 159/25
   Γλώσσα διαδικασίας: η βουλγαρική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: S. Petrova, E. Sanfrutos Cano)
   
      Καθής: Δημοκρατία της Βουλγαρίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Βουλγαρίας παρέβη τις υποχρεώσεις που υπέχει από το άρθρο 14 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (1), καθότι δεν έλαβε τα αναγκαία μέτρα ώστε να διασφαλίσει ότι οι υφιστάμενοι στη Βουλγαρία χώροι υγειονομικής ταφής μπορούν να εξακολουθήσουν να λειτουργούν μετά τις 16 Ιουλίου 2009 μόνον εφόσον πληρούν τις επιταγές της οδηγίας,
            
         
               —
            
            
               να καταδικάσει τη Δημοκρατία της Βουλγαρίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Στις απαντήσεις στην αιτιολογημένη γνώμη (οι τελευταίες απαντήσεις χρονολογούνται στις 16 Ιουλίου 2013 και στις 10 Φεβρουαρίου 2014) οι βουλγαρικές κρατικές αρχές παραδέχθηκαν ότι μέχρι τότε λειτουργούσαν στη Δημοκρατία της Βουλγαρίας περισσότεροι από 100 χώροι υγειονομικής ταφής οι οποίοι δεν είχαν προσαρμοστεί στις απαιτήσεις του άρθρου 14 της οδηγίας 1999/31/EΚ.
   Επομένως, η Επιτροπή κρίνει αναγκαία την προσφυγή ενώπιον του Δικαστηρίου της Ευρωπαϊκής Ένωσης προκειμένου να διαπιστώσει αυτό ότι η Δημοκρατία της Βουλγαρίας παρέβη την ανωτέρω διάταξη.
   
      (1)  ΕΕ L 182, σ. 1.